קנדריק לאמאר

עד 2009: תחילת הקריירה המוזיקלית

קנדריק לאמאר נולד בקומפטון, קליפורניה, להורים משיקגו, אילינוי. לאמאר סיפר כי כשהיה בן 8, צפה במושאי הערצתו, טופאק שאקור וד"ר דרה, במהלך הצילומים לקליפ הסינגל "California Love". לאמאר מספר כי היה זה רגע משמעותי בחייו, וכי אז הבין לאן מועדות פניו. לאמאר למד בתיכון Centennial שבקומפטון.
ב-2003, בגיל 16, לאמאר שיחרר את המיקסטייפ הראשון שלו, Youngest Head Nigga In Charge, תחת הכינוי K-Dot. המיקסטייפ הביא ללאמאר התעניינות מקומית שהובילה להחתמה שלו בחברת תקליטים עצמאית טופ דואוג אנטרטיינמנט. ב-2005 לאמאר שיחרר את המיקסטייפ השני שלו, Training Day, שכלל 26 שירים. ב-2006 וב-2007, יחד עם מספר ראפרים צעירים מהחוף המערבי כמו: ג'יי רוק ו-Ya Boy, חימם לאמאר את דה גיים במספר הופעות. בעקבות אותן הופעות, דה גיים אף אירח את לאמאר בשניים משיריו, "The Cypha" ו-"Cali Niggaz".
ב-2008, לאמאר הופיע בקליפ לסינגל "(In the Ghetto (All My Life" של הראפר ג'יי רוק. לאמאר זכה להכרה נוספת לאחר שהשתתף בבאטל שערך הראפר צ'ארלס המילטון בהופעה שלו, בבאטל לאמאר נתן וורס מהשיר "Keep It Real" מ-1995 של הראפר Miilkbone, הוורס אחר כך הופיע בשיר "West Coast Wu-Tang" מהמיקסטייפ C4 של לאמאר.
ב-2009 לאמאר הוציא את המיקסטייפ השלישי שלו, C4. באותה השנה לאמאר החליט להחליף את שם הבמה שלו, K-Dot, לשמו הפרטי. בסוף אותה השנה הוא הוציא מיני אלבום שנקרא על שמו, Kendrick Lamar. ב-2009 לאמאר גם הקים את הסופרגרופ עם הראפרים ג'יי רוק, סקולבוי קיו ואב-סול.

2010–2011: Overly Dedicated

ב-2010, לאמאר הצטרף למסע הופעות The Independent Grind Tour עם טק ניין ו-ג'יי רוק. ב-14 בספטמבר 2010, לאמאר הוציא את המיקסטייפ Overly Dedicated למכירה דיגיטלית, תחת הלייבל טופ דואוג אנטרטיינמנט. ב-23 בספטמבר הוציא את המיקסטייפ להורדה בחינם באינטרנט. השיר הבולט ביותר במיקסטייפ הוא "Ignorance Is Bliss", שכולל אלמנטים מתת הז'אנר גאנגסטה ראפ. ד"ר דרה אשר צפה בקליפ של השיר ביוטיוב, החליט שהוא מעוניין לעבוד עם לאמאר. לאמאר עבד עם ד"ר דרה וסנופ דוג על האלבום של דרה Detox וחתם בלייבל של דרה אפטרמת' אנטרטיינמנט.

2011–2012 : Section.80

ב-12 באפריל 2011, לאמאר הוציא את הסינגל "HiiiPoWeR" מהאלבום הראשון שלו, Section.80. הסינגל הופק על ידי ג'יי קול. ב-2 ביולי 2011, לאמאר הוציא את האלבום העצמאי הראשון שלו, Section.80. האלבום כלל את האורחים: קולין מונרו, GLC, סקולבוי קיו ואב-סול, ההפקה של האלבום נעשתה על ידי הלייבל העצמאי טופ דואוג. 5,300 עותקים דיגיטליים של האלבום נמכרו בשבוע הראשון לצאתו, והאלבום קיבל ביקורות טובות מצד המבקרים.
באוגוסט 2011, בזמן שלאמאר הופיע יחד עם סנופ דוג, ד"ר דרה ודה גיים במערב לוס אנג'לס, שלושת הראפרים הידועים הכתירו את לאמאר כ"מלך החדש של החוף המערבי". ב-24 באוגוסט 2011, לאמאר הוציא את הקליפ לשיר "A.D.H.D" מהאלבום. באוקטובר 2011, לאמאר הופיע יחד עם הראפרים B.o.B ,טק ניין ,MGK ו-.Big K.R.I.T, בטקס פרסי BET. באוקטובר לאמאר ייצג את החברה Windows Phone, כאשר הוציא את השיר "Cloud 10", על מנת לקדם את המוצר החדש של החברה. במחצית השנייה של 2011, לאמאר התארח במספר אלבומים, כמו: All 6's and 7's של טק ניין, The R.E.D. Album של דה גיים, The Wonder Years של 9th Wonder ובאלבום Take Care של דרייק, אשר זכה בפרס גראמי.

2012–2013: good kid, m.A.A.d city

ב-22 באוקטובר 2012 לאמאר הוציא את אלבום סטודיו השני שלו, good kid, m.A.A.d city. האלבום מכר 242,112 עותקים בשבוע הראשון לצאתו, והוא דורג במקום השני במצעד בילבורד 200. בדצמבר 2012 FUSE TV הכתיר את הסינגל "Backseat Freestyle" מהאלבום לשיר הכי הטוב לשנת 2012. אתר ההיפ הופ המוביל HipHop DX הכתיר את לאמאר כראפר השנה. ב-22 בפברואר לאמאר הוציא את הקליפ לשיר "Poetic Justice", שבו התארח הראפר דרייק. ביוני 2013 האלבום הוכתר כאלבום פלטינה על ידי RIAA, כשנמכרו 938,389 עותקים של האלבום.

2014–הווה: To Pimp a Butterfly

בפברואר 2014 הודיע לאמאר שהוא עובד על אלבומו השלישי. ב-23 בספטמבר 2014, הוציא לאמאר את "i", הסינגל ראשון מתוך אלבומו השלישי. בטקס פרסי הגראמי 2015 זכה לאמאר בפרס מופע הראפ הטוב ביותר ושיר הראפ הטוב ביותר עבור "i". ב-9 בפברואר 2015, יצא הסינגל השני, "The Blacker the Berry". האלבום To Pimp a Butterfly היה אמור לצאת ב-23 במרץ 2015, אך יצא שבוע מוקדם יותר, ב-16 במרץ. האלבום זכה לתגובות נלהבות מהמבקרים. בארצות הברית נמכר האלבום ב-324,000 בשבוע הראשון ליציאתו ונכנס היישר למקום הראשון במצעד הבילבורד 200. האלבום שבר שיאי הזרמות בספוטייפי (9.6 מיליון) האלבום הגיע לראשי המצעדים גם בקנדה, בממלכה המאוחדת, באוסטרליה ובניו זילנד.
ב-11 במאי העניק הסנאט של מדינת קליפורניה ללאמאר את פרס "אייקון הדור".
ב-2015 הכליל מגזין "Billboard" את קנדריק לאמאר במקום התשיעי ברשימת עשרת הראפרים הטובים בכל הזמנים.
לאמאר התארח ברמיקס לשיר "Bad Blood" של טיילור סוויפט. הרמיקס, שיצא כסינגל במאי 2015, הגיע למקום הראשון במצעד הבילבורד הוט 100.
ב-4 במרץ 2016 לאמאר שיחרר אלבום אוסף, Untitled Unmastered, האלבום מכיל 8 קטעים, לאמאר אישר כי הקטעים הם דמואים לא גמורים מהעבודה על אלבום To Pimp a Butterfly.
האלבום הזה מוכתר כבין הטובים בהיסטוריית ההיפ הופ. בחודש אפריל 2017 לאמאר הוציא את אלבומו הרביעי ".DAMN", שבשיר "fear" הודיע על השתייכותו לכת "העבריים מדימונה" וביקש שלא יגדירו אותו כ"שחור" אלא כ"בן ישראל".
. באפריל 2018, קנדריק זכה בפרס פוליצר על אלבומו "DAMN".